《朱可绍去秋许棕靸明年夏当见寄今及期矣辄以》
宋代·黎廷瑞

寥阳宫殿老夜叉，九头狞狞发髿髿。
朝暮拔本不满数，谪守凤山山下花。
忽生蚁虱若鱼子，秋风透顶栉复爬。
夫君岂鬻居士屩，履声汉代尚书家。
不嫌汝发污我趾，结鞋远胜萧与麻。
煌煌火轮照万野，恨不赤脚踏雪车。
世间褦襶独何事，黄尘没骻汗透靴。
老夫两鬓亦萧飒，谢去相帽便乌纱。
愿言得此称轻爽，宿诺今已期及瓜。
誓当布袜从此始，上下云门还若耶。

作者简介：黎廷瑞（1250年～1308年），字祥仲，鄱阳（今江西波阳）人。度宗成淳七年（1271）赐同进士出身，时年二十二。授肇庆府司法参车，需次未上。宋亡，幽居山中十年，与吴存、徐瑞等遥。元世祖至元二十三年（1286），摄本郡教事。凡五年。退后不出，更号俟庵。武宗至大元年卒。有《芳洲集》三卷，收入清史简编《鄱阳五家集》中。事见本集卷首小传。